लखनऊ. केंद्रीय चुनाव आयोग की भेजी गई नोटिस का बसपा ने जवाब दिया है। पार्टी ने कहा है, ''हमने नियमों के अनुसार ही पैसों को जमा कराया है। चुनावों के दौरान इस तरह से हाईकोर्ट में रिट दायर करने वाले बीजेपी के एजेंट हैं। ये सब बसपा की ताकत से डरकर किया गया है।'' बता दें कि चुनाव आयोग ने बसपा से नोटबंदी के बाद जमा कराए गए पैसों का हिसाब मांगा था। आयोग ने पार्टी को नोटिस भेजा था, जिसका जवाब 15 मार्च तक देना था। नियमों के अनुसार ही पैसों को जमा कराया....
- आयोग को जवाब देते हुए बसपा ने कहा, ''जिस याचिकाकर्ता प्रताप चंद्रा की वजह से हमसे जवाब मांगा जा रहा है, वो बीजेपी का एजेंट है।
- प्रताप का व्यक्तिगत स्वार्थ बीजेपी के साथ जुड़ा है, इसलिए उनके इशारे पर इलाहाबाद हाईकोर्ट में बसपा के खिलाफ याचिका दायर की गई है।''
- पार्टी ने कहा कि ''एडीआर (एसोसिएशन फॉर डेमोक्रेटिक रिफॉर्म) के मुताबिक, नोटबंदी के दौरान जमा किए गए पैसों में सबसे ज्यादा कांग्रेस के 3,323 करोड़ 39 लाख रू, बीजेपी ने 2,125 करोड़ 91लाख, सपा ने 766 करोड़ रू बैंक अकाउंट में जमा हुए हैं। तो जवाब हमसे ही क्यों मांगा गया? हमारे खिलाफ ही क्यों याचिका दायर की गई?
- हमारे पास नोटबंदी के दौरान जमा किए गए रुपए का पूरा हिसाब मौजूद है। हमने नियमों के अनुसार ही अकाउंट में पैसों को जमा कराया है।''
- यूपी एसीईओ (एडिशनल चीफ इलेक्शन ऑफिसर) पीके पांडे ने कहा कि बसपा की तरफ से जो जवाब दिया गया है, वो केंद्रीय चुनाव आयोग को दिया गया है, हमें इसकी जानकारी नहीं है।
- बता दें कि प्रताप चंद्रा ने रिट संख्या एम-बी 2017 के तहत पीआईएल दायर की है।
नोटिस में याचिका का हुआ जिक्र
- चुनाव आयोग ने अपने नोटिस में इलाहाबाद हाईकोर्ट में दाखिल एक याचिका का उल्लेख किया है।
- इस याचिका में यह आरोप लगाया गया है कि बीएसपी ने नोटबंदी के ऐलान के बाद कई बार अपने बैंक खाते में भारी भरकम रकम जमा की।
- आयोग ने बसपा से पूछा था कि 'आपसे अनुरोध है कि आपकी पार्टी द्वारा नकदी में प्राप्त चंदों और पार्टी के खातों में जमा धन के संबंध में याचिका में उठाए गए मुद्दे पर अपनी टिप्पणियां और विचार भेजें।'
104 करोड़ रुपए से अधिक हुए जमा
- बता दें, प्रवर्तन निदेशालय को 26 दिसंबर को यहां यूनाइटेड बैंक ऑफ इंडिया की एक शाखा में बसपा के एक खाते में कुल 104 करोड़ रपए से ज्यादा कैश जमा होने का पता चला था।
- एक हिन्दी अखबार ने बसपा के एक खाते का ब्यौरा भी दिया था, जिसमें खाता संख्या 307901010078487 में 10 नवंबर को 36 लाख, 2 दिसंबर को 15 करोड़, 3 दिसंबर को 15 करोड़ 80 लाख, 5 दिसंबर को 17 करोड़, 6 दिसंबर को 15 करोड़, 7 दिसंबर को 18 करोड़, 8 दिसंबर को 18 करोड़, 9 दिसंबर को 5 करोड़ रुपए जमा कराने की बात कही गई।
- इस हिसाब से मायातवी के द्वारा पार्टी फंड में 104 करोड़ 36 लाख रुपए जमा कराए गए।
आगे की स्लाइड में देखिए डॉक्यूमेंट की कॉपी...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva